Newropeans

Newropeans (doslova Novo (eu) rópania) je politická strana kandidujúca vo voľbách do Európskeho parlamentu vo všetkých členských štátoch naraz, preto sa považuje za prvú reálnu celoeurópsku stranu. Na rozdiel od európskych frakcií ako Európska ľudová strana či Strana európskych socialistov nie je Newropeans aliancia už existujúcich národných politických strán.
Dejiny.
Stranu založil Franck Biancheri v júni 2005, keď zlyhalo referendum o Európskej ústavnej zmluve. Biancheri založil Európske študentské fórum (AEGEE) v roku 1985 a think tank zvaný Leap2020 v roku 1998.
Politické návrhy.
Newropeans presadzuje zvýšenie demokratizácie EÚ. Požaduje volenú vládu únie, ratifikáciu zmien vyplývajúcich z Európskych zmlúv referendum a jednotnú imigračnú politiku. Program strany podporuje aj decentralizáciu a reštrukturalizáciu inštitúcií sústredených väčšinou v Bruseli, ale aj Štrasburgu a Luxemburgu. Strana chce postaviť rozpočet Európskej únie na priamej daní namiesto príspevkov z pokladní členských štátov a je proti súdnej imunite garantovanej predstaviteľom EÚ. Podľa oficiálnej stránky sa chce strana zameriavať hlavne na reformu systému EÚ a mimo tejto oblasti nemá výraznú agendu.
Predvolebné aktivity.
Ako všetky novo vzniknuté politické strany sa sústreďuje Newropeans na získanie pozornosti, prostriedkov a členskej základne. Ako hovorí manifest strany, Newropeans si buduje zázemie vo všetkých 27 krajinách EÚ.
V lete 2008 sa uskutočnila Letná plážová kampaň Newropeans, umožňujúca spoznať hnutie na európskych plážach (v Taliansku, Francúzsku, Portugalsku, španielsku, Belgicku, Bulharsku, …).
Štruktúra.
Keďže v súčasnosti nemajú celoeurópske strany možnosť zúčastňovať sa na voľbách do Európskeho parlamentu, vzniká potreba vzniku národných straníckych pobočiek Newropeans. Aktuálny počet registrovaných národných dcérskych strán Newropeans nie je presne zmapovaný. Nasledovný prehlad podáva informácie o súčasne známych pobočkách:
Nemecko.
Newropeans potrebovalo na kandidatúru v Nemecku zozbierať aspoň 4000 podpisov. Strana 14. apríla 2008 oznámila, že vyzbierala 4359 podpisov, ktoré boli odovzdané federálnemu úradu vo Wiesbadene 31. marca. Formálne uznanie registrácie Newropeans do volieb v roku 2009 bolo ohlásené 10. apríla.
Podla informácií Newropeans je Nemecko druhou krajinou EU, v ktorej bola doteraz zaistená kandidatúra.
Kandidáti.
Prvých 30 kandidátov Newropeans:
Alemanno Alberto, N°4 v Taliansku, oblasť severozápad
Balbi Stefano, N°3 v Taliansku, oblasť severovýchod
Biancheri Franck, N°1 vo Francúzsku, oblasť juhovýchod
Blossier Bruno, N°1 vo Francúzsku, oblasť západ
Bonacini Federica, N°6 v Taliansku, oblasť severovýchod
Carayol David, N°1 vo Francúzsku, oblasť severozápad
Chiesa Fausta, N°5 v Taliansku, oblasť severozápad, severovýchod
Cominassi Luca, N°3 v Taliansku, oblasť severozápad, stred
Dacrema Pierangelo, N°5 v Taliansku, oblasť juh
Del Gaizo Danilo, N°1 v Taliansku, oblasť stred, juh, ostrovy, severovýchod
Del Prete Rita, N°4 v Taliansku, oblasť ostrovy
Del Vasto Massimo, N°4 v Taliansku, oblasť juh
De Vita Marcello, N°2 v Taliansku, oblasť juh
Fasciani Robero, N°4 v Taliansku, oblasť stred
Gobillon Michel, N°1 vo Francúzsku, oblasť sever
Greib, Harald, N°2 v Nemecku
François Guérin, N1 vo Francúzsku, oblasť Est
Hahn Christel, N°4 v Nemecku
Kolanowski Krzysztof, N°8 v Nemecku
Kruitwagen Bart, N°2 v Holandsku
Krumm Eva, N°6 v Nemecku
Malcangi Diego, N°1 v Taliansku, oblasť severozáoad
Médard Guillaume, N°2 vo Francúzsku, oblasť juhozápad
Papsch Jan, N°7 v Nemecku
Pichler Ralf, N°5 v Nemecku
Ranke-Cormier Marianne, N°1 vo Francúzsku, oblasť Ile de France
Reiser-Schober Margit, N°1 v Nemecku
Swinkels Veronique, N°3 v Holandsku
Uijlenhoet Arno, N°1 v Holandsku
Winkler Detlef, N°3 v Nemecku